Document ID: 32007D0555

A BIZOTTSÁG HATÁROZATA
(2007. augusztus 1.)
egyes lengyelországi húságazati létesítményekre vonatkozóan a 2003. évi csatlakozási okmány XII. melléklete B. függelékének módosításáról
(az értesítés a C(2007) 3614. számú dokumentummal történt)
(EGT-vonatkozású szöveg)
(2007/555/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak XII. melléklete 6. fejezete B. szakasza I. alszakasza (1) bekezdésének e) pontjára,
mivel:
(1)
Lengyelország számára átmeneti időszakokat biztosítottak a 2003. évi csatlakozási okmány XII. mellékletének B. függelékében felsorolt egyes létesítmények vonatkozásában.
(2)
A 2003. évi csatlakozási okmány XII. mellékletének B. függelékét a 2004/458/EK (1), a 2004/471/EK (2), a 2004/474/EK (3), a 2005/271/EK (4), a 2005/591/EK (5), a 2005/854/EK (6), a 2006/14/EK (7), a 2006/196/EK (8), a 2006/404/EK (9), a 2006/555/EK (10), a 2006/935/EK (11), a 2007/202/EK (12) és a 2007/443/EK (13) bizottsági határozat módosította.
(3)
Az illetékes lengyel hatóság hivatalos nyilatkozata szerint egyes húságazati létesítményekben lezárult a korszerűsítési folyamat, és már teljes mértékben megfelelnek a közösségi jogszabályoknak. Egyes létesítmények beszüntették azokat a tevékenységeket, amelyekre átmeneti időszakot biztosítottak számukra. Ezeket a létesítményeket ezért el kell hagyni az átalakulóban lévő létesítmények jegyzékéből.
(4)
Csak húságazati létesítmények maradnak e jegyzékben. E létesítményekre vonatkozóan a teljes megfelelés elérésének időpontját a korszerűsítési folyamatban elért előrehaladás figyelembevételével aktualizálni kell.
(5)
A 2003. évi csatlakozási okmány XII. mellékletének B. függelékét ezért ennek megfelelően módosítani kell. Az egyértelműség érdekében a melléklet helyébe egy új melléklet lép.
(6)
Az Élelmiszerlánc- és Állat-egészségügyi Állandó Bizottság tájékoztatást kapott az e határozatban foglalt intézkedésekről,
ELFOGADTA EZT A HATÁROZATOT:
1. cikk
A 2003. évi csatlakozási okmány XII. mellékletének B. függeléke helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2007. augusztus 1-jén.

Labels: 0
18
15
17